Հիշեցնենք, որ Միջուկային հետազոտությունների միացյալ ինստիտուտը համաշխարհային ճանաչում ունեցող գիտական կենտրոն է, որտեղ հիմնարար հետազոտությունները (տեսական և փորձարարական) հաջողությամբ համադրվում են նորագույն տեխնոլոգիաների մշակման, ներդրման և համալսարանական կրթության հետ: Համաշխարհային գիտական հասարակության մեջ ինստիտուտի վարկանիշը շատ բարձր է: Միջուկային հետազոտությունների միացյալ ինստիտուտին անդամակցել է 18 երկիր: Հայաստանի Հանրապետությունը ՄՀՄԻ անդամ է դարձել 1992 թ. մարտի 17-18 տեղի ունեցած նիստի որոշման համաձայն: